**ПОЈЕДНОСТАВЉЕЊЕ ПОСТУПКА ОДОБРАВАЊА СРЕДСТАВА ИЗ БУЏЕТА РС ЗА РЕШАВАЊЕ ВИШКА ЗАПОСЛЕНИХ**

|  |  |
| --- | --- |
| **Назив административног поступка** | **Одобравање средстава из буџета РС за решавање вишка запослених** |
| **Шифра поступка** | **13.00.0010** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања  Влада Републике Србије |
| **Правни оквир којим је уређен административни поступак** | * Закон о Влади („Службени гласник РС”, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14, 30/18 - др. закон) * Одлука о утврђивању Програма за решавање вишка запослених у поступку приватизације („Службени гласник РС“ бр. 9/15, 84/15, 109/15, 16/16, 82/16, 5/17, 92/17, 29/18, 59/18, 3/19, 1/20 и 11/20). |
| **Прописи које треба променити /донети/укинути да би се спровеле препоруке** | 1. Одлука о утврђивању Програма за решавање вишка запослених у поступку приватизације („Службени гласник РС“ бр. 9/15, 84/15, 109/15, 16/16, 82/16, 5/17, 92/17, 29/18, 59/18, 3/19, 1/20 и 11/20). |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Надлежни орган захтева од привредног субјекта да достави доказе које орган има обавезу да прибави сам, по службеној дужности.  Такође, подносилац захтева је дужан да достави и мишљење надлежног органа за спровођење овог поступка на одређени документ који се подноси и приликом подношења захтева за Одобравање средстава из буџета РС за решавање вишка запослених. Дакле, поступак се спроводи на начин који ствара административно оптерећење и трошкове подносиоцима захтева, а тиме је нарушено једно од начела управног поступка - начело делотворности и економичности, по коме се поступак води уз што мање трошкова по странку.  Захтев се доставља оверен пословним печатом, што је у супротности са чланом 25. Закона о привредним друштвима. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Прибављање података по службеној дужности** | **X** |  | **1** | | **Документација** |  | | | | *Елиминација непотребне документације* | **X** |  | **1** | | **Престанак употребе печата на обрасцу захтева** |  | **X** |  | | |
| 1. **ОБРАЗЛОЖЕЊЕ** | |
| * 1. **Прибављање података по службеној дужности**     Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку ("Службени гласник РС", број 57/19.), по службеној дужности прибави потребне податке од надлежног органа – „власника“ потребних података:     * **Документ 10: Решење о упису у Регистар привредних субјеката**   **Орган од кога је потребно прибавити податке: Агенција за привредне регистре**  Наведени документ прибавља се као доказ о регистрацији привредног субјекта, као и за добијање података о подносиоцу захтева.    Предлаже се прибављање података по службеној дужности које је могуће спровести увидом у Регистар привредних субјеката на званичној веб презентацији Агенције за привредне регистре, <http://pretraga2.apr.gov.rs/unifiedentitysearch>  Како би се ово омогућило, потребно је од подносиоца захтева затражити следеће неопходне информације: матични број и пословно име.  **За примену ове препоруке, потребно је изменити Одлуку о утврђивању Програма за решавање вишка запослених у поступку приватизације („Службени гласник РС“ бр. 9/15, 84/15, 109/15, 16/16, 82/16, 5/17, 92/17, 29/18, 59/18, 3/19, 1/20 и 11/20).**   * 1. **Документација**   ***Елиминација непотребне документације***   * **Мишљење министарства надлежног за заштиту особа са инвалидитетом**   **Орган од кога је потребно прибавити податке: Министарство за рад, запошљавање, борачка и социјална питања**  Наведени документ прибавља се као доказ о статусу предузећа за професионалну рехабилитацију и запошљавање особа са инвалидитетом и сагласност на програм решавања вишка запослених.  Подносилац захтева је дужан да достави и мишљење надлежног органа за спровођење овог поступка на одређени документ који се подноси и приликом подношења захтева за Одобравање средстава из буџета РС за решавање вишка запослених. Како је издавалац тог мишљења управо Министарство за рад, запошљавање, борачка и социјална питања, у чијој је надлежности и овај поступак, предлаже се елиминација његовог подношења од стране подносиоца захтева. С обзиром да коначну одлуку доноси надлежни орган довољно је доставити само програм решавања вишка запослених.    **За примену ове препоруке, потребно је изменити Одлуку о утврђивању Програма за решавање вишка запослених у поступку приватизације („Службени гласник РС“ бр. 9/15, 84/15, 109/15, 16/16, 82/16, 5/17, 92/17, 29/18, 59/18, 3/19, 1/20 и 11/20).**   * 1. **Престанак употребе печата на обрасцу захтева**   Привредни субјект надлежном органу подноси захтев оверен пословним печатом.  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Предлаже се укидање ове обавезе за подносиоца захтева и поставњање обавештења на сајт органа о престанку употребе печата. ..  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ОДЛУКА О ИЗМЕНАМА ОДЛУКЕ О УТВРЂИВАЊУ ПРОГРАМА ЗА РЕШАВАЊЕ ВИШКА ЗАПОСЛЕНИХ У ПОСТУПКУ ПРИВАТИЗАЦИЈЕ**  Члан 1.  У Одлуци о утврђивању Програма за решавање вишка запослених у поступку приватизације („Сл. гласник РС“ бр. 9/15, 84/15, 109/15, 16/16, 82/16, 5/17, 92/17, 29/18, 59/18, 3/19 и 11/20) у глави V, у ставу 4, речи “мишљење министарства надлежног за заштиту особа са инвалидитетом“ и „копију решења о упису у Регистар привредних субјеката“, бришу се.  Члан 2.  У глави V, у ставу 5, речи „копију решења о упису у Регистар привредних субјеката“, бришу се.  Члан 3.  Ова одлука ступа на снагу даном објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ОДЛУКЕ О УТВРЂИВАЊУ ПРОГРАМА ЗА РЕШАВАЊЕ ВИШКА ЗАПОСЛЕНИХ У ПОСТУПКУ ПРИВАТИЗАЦИЈЕ КОЈЕ СЕ МЕЊАЈУ**  V НАЧИН ОДОБРАВАЊА СРЕДСТАВА  Средства из буџета Републике Србије за остваривање Програма одобравају се решењем министра надлежног за послове рада и запошљавања, а на предлог Радне групе за разматрање и оцену документације Програма (у даљем тексту: Радна група).  Радну групу чине представници Министарства финансија, Министарства привреде, министарства надлежног за послове рада и запошљавања и представници репрезентативних социјалних партнера на републичком нивоу.  Стручне и административно-техничке послове за Радну групу обавља министарство надлежно за послове рада и запошљавања.  Уз захтев за обезбеђење средстава, субјект приватизације и предузеће за професионалну рехабилитацију и запошљавање особа са инвалидитетом, доставља: програм решавања вишка запослених, одлука надлежног органа о усвајању Програма решавања вишка запослених, одлуку о формирању тима за спровођење поступка утврђивања вишка запослених, важећи и нови акт о систематизацији и организацији послова, мишљење Националне службе за запошљавање, мишљење министарства надлежног за послове приватизације, ~~мишљење министарства надлежног за заштиту особа са инвалидитетом~~, мишљење репрезентативних синдиката, пример споразума о међусобном регулисању права и обавеза по основу рада, ~~копију решења о упису у Регистар привредних субјеката~~, копије радних књижица запослених који су утврђени као вишак и изјаву директора под материјалном и кривичном одговорношћу за тачност достављених података, оверену код надлежног органа.  Изузетно, субјекти приватизације који имају од нула до пет запослених, као и субјекти приватизације над којима треба бити покренут стечај, у складу са Акционим планом достављају уз захтев за обезбеђење средстава, програм решавања вишка запослених, одлука надлежног органа о усвајању Програма решавања вишка запослених, мишљење министарства надлежног за послове приватизације, копије радних књижица запослених који су утврђени као вишак, копију решења о упису у Регистар привредних субјеката и изјаву директора под материјалном и кривичном одговорношћу за тачност достављених података, оверену код надлежног органа.  Изузетно, субјекти приватизације који имају од нула до пет запослених, као и субјекти приватизације над којима треба бити покренут стечај, у складу са Акционим планом достављају уз захтев за обезбеђење средстава, програм решавања вишка запослених, одлука надлежног органа о усвајању Програма решавања вишка запослених, мишљење министарства надлежног за послове приватизације, копије радних књижица запослених који су утврђени као вишак, ~~копију решења о упису у Регистар привредних субјеката~~ и изјаву директора под материјалном и кривичном одговорношћу за тачност достављених података, оверену код надлежног органа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 355.579,54 РСД. Усвајање и примена препорука ће донети привредним субјектима годишње директне уштеде од 6.998,25 РСД или 57,54 ЕУР. Ове уштеде износе 1,97% укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте, смањењу документације и уштеди времена. Препорукама се такође утиче и на побољшање пословног амбијента. | |