**ДИГИТАЛИЗАЦИЈА УЗ ПОЈЕДНОСТАВЉЕЊЕ ПОСТУПКА ОРГАНИЗОВАЊА ИСПИТА ЗА РАД У ЗАПОШЉАВАЊУ**

|  |  |
| --- | --- |
| **Назив административног поступка** | **Организовање испита за рад у запошљавању** |
| **Шифра поступка** | **13.00.0011** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања |
| **Правни оквир којим је уређен административни поступак** | * Закон о запошљавању и осигурању за случај незапослености („Службени гласник РС”, бр. 36/09, 30/10-др. закон, 88/10, 38/15, 113/17 - др. закон, 113/17) * Правилник о просторним и техничким условима за рад Агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС“ бр. 98/09, 100/12, 65/14, 11/18, 86/19-др. закон) |
| **Прописи које треба променити /донети/укинути да би се спровеле препоруке** | 1. Правилник о просторним и техничким условима за рад Агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС“ бр. 98/09, 100/12, 65/14, 11/18, 86/19-др. закон) |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Привредни субјект подноси захтев на прописаном обрасцу, који и поред укидања обавезе употребе коришћења печата у пословним и другим документима друштва, на основу члана 25. Закона о привредним друштвима, и даље садржи место печата. Такође, образац не садржи информације за подносиоца захтева о потребној документацији, форми докумената, року за решавање захтева и финансијским издацима.  Поступак подразумева подношење захтева надлежном органу лично или поштом, а достављање акта подносиоцу захтева се обавља на исти начин, што указује на то да још увек није успостављена пуна електронска управа, нити поједини сегменти електронске комуникације.  Поред тога, подносилац захтева одређена документа подноси у форми оригинала, што указује на то да се поступак спроводи на начин који ствара административно оптерећење и трошкове подносиоцима захтева. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Промена форме докумената* |  | **X** |  | | *Прихватање доказа о електронској уплати таксе, без печата банке* |  | **X** |  | | **Престанак употребе печата на обрасцу захтева** | **X** |  | **1** | | **Дигитализација поступка** |  | **X** |  | | |
| 1. **ОБРАЗЛОЖЕЊЕ** | |
| **Овај административни поступак је предложен за дигитализацију и то електронско подношење поднесака и прилога, електронско плаћање издатака, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.**   * 1. **Документација**   ***Промена форме документа***   * **Документ 3: Доказ о степену и врсти образовања кандидата**   Надлежни орган захтева да привредни субјекат подноси документ у форми оверене копије. Како форма документа не утиче на веродостојност података и како је правилником прописано да се диплома, односно уверење о степену и врсти образовања кандидата прилаже као оверени препис или фотокопија, предлаже се да се у пракси потражује документ у форми копије, јер ће се тиме смањити административно оптерећење и трошкови подносиоца захтева у поступку.  **За примену ове препоруке, није потребна измена прописа, а препорука ће се примењивати заједно са дигитализацијом поступка.**  ***Прихватање доказа о електронској уплати таксе, без печата банке***   * **Документ 4: Доказ о уплати трошкова полагања испита за рад у запошљавању**   Предлаже се промена форме документа из оригинала у копију односно омогућавање подношења извода са пословног рачуна странке, без печата банке, у складу са мишљењем Министарства финансија бр. 434-01-7/07-04 од 25.05.2009. године, у коме се наводи да је извод са пословног рачуна странке, без печата банке, валидан доказ о уплати таксе.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Привредни субјекат подноси захтев оверен пословним печатом. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Предлаже се укидање ове обавезе за подносиоца захтева и поставњање обавештења на сајт органа о престанку употребе печата.  **За примену ове препоруке, потребна је измена и допуна Правилника о просторним и техничким условима за рад Агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС“ бр. 98/09, 100/12, 65/14, 11/18, 86/19-др. закон).** **Дигитализација поступка** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“, бр. 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), уведена је обавеза органа да омогући пријем електронског поднеска преко Портала еУправа, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању. Члан 40. Закона о електронској управи обавезује орган да уверење, одлуку, решење, закључак, други електронски документ и/или податак из оквира своје надлежности достави кориснику електронским путем, а у папирном облику искључиво на захтев корисника.  Овај административни поступак, као високофреквентан поступак потребно је аутоматизовати чиме би се постигле значајне уштеде како за подносиоца тако и за орган управе који поступа по захтеву. Аутоматизацију треба спровести тако што ће се омогућити електронско подношење захтева са потребним прилозима, обавештавање и достављање акта електронским путем, а у складу са прописима којима су регулисани електронска управа, електронско пословање, електронски потпис и електронски документ.  У циљу увођења савремених начина административног поступања, ефикаснијег и jедноставнијег обављања послова, смањења папирологије и лакше комуникације, а у складу са Законом о електронској управи и Законом о електронском документу, електронској идентификацији и услугама од поверења у електронском пословању, предлаже се дигитализација поступка.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ПРАВИЛНИК О ИЗМЕНАМА ПРАВИЛНИКА О ПРОСТОРНИМ И ТЕХНИЧКИМ УСЛОВИМА ЗА РАД АГЕНЦИЈЕ ЗА ЗАПОШЉАВАЊЕ, УСЛОВИМА СТРУЧНЕ ОСПОСОБЉЕНОСТИ ЗАПОСЛЕНИХ, ПРОГРАМУ, САДРЖИНИ И НАЧИНУ ПОЛАГАЊА ИСПИТА ЗА РАД У ЗАПОШЉАВАЊУ**  Члан 1.  У Правилнику о просторним и техничким условима за рад Агенције за запошљавање, условима стручне оспособљености запослених, програму, садржини и начину полагања испита за рад у запошљавању („Службени гласник РС“, бр. 98/09, 100/12, 65/14, 11/18, 86/19-др. закон) у Обрасцу 2 – Пријава за полагање испита за рад у запошљавању, речи: „и печат послодавца“ на дну обрасца бришу се.  Члан 2.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| За реализацију препоруке 3.2. Престанак употребе печата на обрасцу захтева потребно је обрисати речи: „и печат послодавца“. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 1.589.508,45 РСД. Усвајање и примена препорука ће донети привредним субјектима годишње директне уштеде од 199.717,19 РСД или 1.642,12 ЕУР. Ове уштеде износе 12.56% укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте, смањењу документације и уштеди времена. Препорукама се такође утиче и на побољшање пословног амбијента. | |