**ПОЈЕДНОСТАВЉЕЊЕ ПОСТУПКА ЗА ОСТВАРИВАЊЕ ПРАВА НА СУБВЕНЦИЈУ ЗАРАДА ЗА ЗАПОСЛЕНЕ ОСОБЕ СА ИНВАЛИДИТЕТОМ**

|  |  |
| --- | --- |
| **Назив административног поступка** | **Остваривање права на субвенцију зарада за запослене особе са инвалидитетом** |
| **Шифра поступка** | **13.00.0008** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања |
| **Правни оквир којим је уређен административни поступак** | * Закон о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13) |
| **Прописи које треба променити /донети/укинути да би се спровеле препоруке** | 1. Закон о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13) 2. Потребно је доношење новог подзаконског акта. |
| **Рок за спровођење препорука** | Четврти квартал 2021. године |
| 1. **КРАТАК ОПИС ПРОБЛЕМА** | |
| Привредни субјекти подносе захтев у слободној форми, лично или поштом, што може довести до немогућности ефикасног спровођења поступка, услед недостатка информација потребних надлежном органу. Акт не доставља званичним путем већ се објављује на сајту органа, на основу чега се може закључити да није успостављена пуна електронска управа, већ само поједини сегменти електронске комуникације.  Захтев се доставља оверен пословним печатом, што је у супротности са чланом 25. Закона о привредним друштвима. Такође, надлежни орган захтева од подносиоца да одређена документа подноси у форми оригинала. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Престанак употребе печата на обрасцу захтева** |  | **X** |  | | **Електронско подношење захтева** |  | **X** |  | | **Документација** |  | | | | *Промена форме документа* |  | **X** |  | | **Образац административног захтева** |  | | | | *Увођење обрасца захтева* | **X** |  | **1, 2** | | |
| 1. **ОБРАЗЛОЖЕЊЕ** | |
| * 1. **Престанак употребе печата**   Привредни субјект надлежном органу подноси захтев оверен пословним печатом.  Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва.  Предлаже се укидање ове обавезе за подносиоца захтева и поставњање обавештења на сајт органа о престанку употребе печата.  **За примену ове препоруке, није потребна измена прописа.** **Електронско подношење захтева** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“, бр. 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.**   * 1. **Документација**   ***Промена форме документа***   * **Документ 2: Списак укупног броја запослених и списак запослених особа са инвалидитетом**   Надлежни орган захтева да привредни субјекат подноси документ у форми оригинала, који није прописан посебним прописом.   * **Документ 3: Спецификација обрачунатих зарада за запослене особе са инвалидитетом**   Надлежни орган захтева да привредни субјекат подноси документ у форми оригинала, који није прописан посебним прописом.   * **Документ 4:** **Спецификација исплаћених зарада за запослене особе са инвалидитетом**   Надлежни орган захтева да привредни субјекат подноси документ у форми оригинала, који није прописан посебним прописом.  Како форма документа не утиче на веродостојност података и с обзиром на то да се документ прилаже ради добијања техничких података, предлаже се свођење форме на ниво копије. Тиме ће се смањити административно оптерећење и трошкови подносиоца захтева у поступку.  **За примену ове препоруке, није потребна измена прописа.**   * 1. **Образац административног захтева**   ***Увођење обрасца захтева***  Привредни субјект подноси захтев у слободној форми, што може довести до недостављања свих података потребних за решавање захтева.  Предлаже се увођење стандардизованог обрасца за подношење захтева који ће олакшати учешће странкама у поступку, а који ће садржати потребне информације о документацији потребној у поступку, форми докумената, издаваоцима и специфичностима у вези докумената.  У обрасцу захтева треба да стоји и писана информација о прописаном року за решавање предмета, као и финансијским издацима (назив издатка, износ, сврха уплате, назив и адреса примаоца, број рачуна, модел и позив на број).  Предлаже се омогућавање електронског попуњавања обрасца захтева, као и његово постављање на званичну веб презентацију надлежног органа.  **За примену ове препоруке, потребна је допуна Закона о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13) као и доношење новог подзаконског акта који ће прописати изглед и садржину обрасца захтева. Препорука ће бити имплементирана након наредне измене и допуне прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **НАЦРТ**  **ЗАКОН О ДОПУНИ ЗАКОНА О ПРОФЕСИОНАЛНОЈ РЕХАБИЛИТАЦИЈИ И ЗАПОШЉАВАЊУ ОСОБА СА ИНВАЛИДИТЕТОМ**  Члан 1.  У Закону о професионалној рехабилитацији и запошљавању особа са инвалидитетом („Службени гласник РС”, бр. 36/09 и 32/13) у члану 40. после става 1. додаје се став 2, који гласи:  „Садржину и изглед обрасца захтева за остваривање права из става 1. овог члана прописује министар.“  Члан 2.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**    **ПРАВИЛНИКА О ИЗГЛЕДУ И САДРЖИНИ ОБРАСЦА ЗАХТЕВА ЗА ОСТВАРИВАЊЕ ПРАВА НА СУБВЕНЦИЈУ ЗАРАДА ЗА ЗАПОСЛЕНЕ ОСОБЕ СА ИНВАЛИДИТЕТОМ**  Члан 1.  Овим правилником прописује се изглед и садржина обрасца захтева за остваривање права на субвенцију зарада за запослене особе са инвалидитетом.  Члан 2.  Образац захтева за остваривање права на субвенцију зарада за запослене особе са инвалидитетом дат је на Обрасцу 1, који је одштампан уз овај правилник и чини његов саставни део.  Уз захтев из става 1. овог члана прилаже се документација, и то:   1. Списак укупног броја запослених и списак запослених особа са инвалидитетом; 2. Спецификација обрачунатих зарада за запослене особе са инвалидитетом; 3. Спецификација исплаћених зарада за запослене особе са инвалидитетом за претходни обрачунски период; 4. Доказ о исплаћеним зарадама за запослене особе са инвалидитетом за претходни обрачунски период (извод са текућег рачуна); 5. Обавештење о поднетој појединачној пореској пријави (ППП ПД) 6. Извод из појединачне пореске пријаве за порезе и доприносе по одбитку   Члан 3.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ПРОФЕСИОНАЛНОЈ РЕХАБИЛИТАЦИЈИ И ЗАПОШЉАВАЊУ ОСОБА СА ИНВАЛИДИТЕТОМ КОЈЕ СЕ ДОПУЊУЈУ**  Члан 40.  Предузеће за професионалну рехабилитацију и запошљавање особа са инвалидитетом има право на месечну субвенцију зараде за сваку запослену особу са инвалидитетом у висини до 75% укупних трошкова зараде са припадајућим доприносима за обавезно социјално осигурање, али не више од 50% просечне зараде по запосленом у Републици Србији према последњем објављеном податку републичког органа надлежног за послове статистике, у складу са прописима о државној помоћи за запошљавање особа са инвалидитетом и другим прописима о државној помоћи који су потребни за примену прописа о државној помоћи за запошљавање особа са инвалидитетом.  САДРЖИНУ И ИЗГЛЕД ОБРАСЦА ЗАХТЕВА ЗА ОСТВАРИВАЊЕ ПРАВА ИЗ СТАВА 1. ОВОГ ЧЛАНА ПРОПИСУЈЕ МИНИСТАР. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 492.310,01 РСД. Усвајање и примена препорука ће донети привредним субјектима годишње директне уштеде од 95.594,18 РСД или 785,99 ЕУР. Ове уштеде износе 19,42% укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте и уштеди времена. Препорукама се такође утиче и на побољшање пословног амбијента. | |