**ПОЈЕДНОСТАВЉЕЊЕ ПОСТУПКА ИЗДАВАЊА САГЛАСНОСТИ НА УГОВОР О ПЕНЗИЈСКОМ ПЛАНУ**

|  |  |
| --- | --- |
| **Назив административног поступка** | **Сагласност на уговор о пензијском плану** |
| **Шифра поступка** | **13.00.0012** |
| **Регулаторно тело**  **(надлежно за спровођење препоруке)** | Министарство за рад, запошљавање, борачка и социјална питања |
| **Правни оквир којим је уређен административни поступак** | * Закон о добровољним пензијским фондовима и пензијским плановима („Службени гласник РС”, бр. 85/05 и 31/11) * Правилник о условима, начину и постутупку организовања и функционисања пензијских планова („Службени гласник РС”, број 48/11) |
| **Прописи које треба променити /донети/укинути да би се спровеле препоруке** | Није потребна измена прописа. |
| **Рок за спровођење препорука** | Четврти квартал 2020. године |
| 1. **КРАТАК ОПИС ПРОБЛЕМА** | |
| Поступак подразумева подношење захтева, који мора бити оверен пословним печатом, лично или поштом, а достављање акта подносиоцу захтева се обавља на исти начин, што указује на то да још увек није успостављена пуна електронска управа, нити поједини сегменти електронске комуникације.  Поред тога, подносилац захтева одређена документа подноси у форми оригинала, што указује на то да се поступак спроводи на начин који ствара административно оптерећење и трошкове подносиоцима захтева.  Такође, надлежни орган захтева од привредног субјекта да достави доказе које орган има обавезу да прибави сам, по службеној дужности. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Документација** |  | | | | *Промена форме докумената* |  | **X** |  | | **Прибављање података по службеној дужности** |  | **X** |  | | **Престанак употребе печата на обрасцу захтева** |  | **X** |  | | **Електронско подношење захтева** |  | **X** |  | | |
| 1. **ОБРАЗЛОЖЕЊЕ** | |
| * 1. **Документација**   ***Промена форме документа***   * **Документ 4: Уговор о пензијском плану (потписан и оверен)** * **Уговор између организатора**   Надлежни орган захтева да привредни субјекат подноси документа у форми оригинала, иако то није прописано посебним прописом. Како форма документа не утиче на веродостојност података и с обзиром на то да се документ прилаже ради добијања техничких података, предлаже се свођење форме на ниво копије. Тиме ће се смањити административно оптерећење и трошкови подносиоца захтева у поступку.  **За примену ове препоруке, није потребна измена прописа.**   * 1. **Прибављање података по службеној дужности**     Предлаже се елиминација подношења следећих докумената од стране подносиоца захтева, јер je надлежни орган дужан да, у складу са чл. 9. и 103. ЗОУП-а („Службени гласник РС”, број 18/16 и 95/2018), Законом о електронском документу, електронској идентификацији и услугама од поверења у електронском пословању („Службени гласник РС”, број 94/17.), Законом о електронској управи („Службени гласник РС”, број 27/18) и Правилником о начину на који органи врше увид, прибављају, обрађују и уступају, односно достављају податке о чињеницама о којима се води службена евиденција из регистара у електронском облику, а који су неопходни за одлучивање у управном поступку („Службени гласник РС“, број 57/19.), по службеној дужности прибави потребне податке од надлежног органа – „власника“ потребних података:     * **Документ 6: Решење о регистрацији организаотра пензијског плана**   **Орган од кога је потребно прибавити податке: Агенција за привредне регистре**  Наведени документ прибавља се као доказ да је организатор пензијског плана основан у складу са прописима о привредним друштвима, односно о предузетницима и другим организацијама.    Предлаже се прибављање података по службеној дужности које је могуће спровести увидом у Регистар привредних субјеката на званичној веб презентацији Агенције за привредне регистре, <http://pretraga2.apr.gov.rs/unifiedentitysearch>  Како би се ово омогућило, потребно је од подносиоца захтева затражити следеће неопходне информације: матични број и пословно име.  **За примену ове препоруке, није потребна измена прописа.**   * 1. **Престанак употребе печата на обрасцу захтева**   Надлежни орган захтева од привредног субјекта у подноси захтев оверен пословним печатом. Чланом 25. Закона о привредним друштвима је прописано да друштво није у обавези да у пословању користи печат. Наведеним чланом изричито је прописано да се посебним прописом не може друштву увести обавеза употребе печата у пословним и другим документима друштва. Предлаже се укидање ове обавезе за подносиоца захтева и поставњање обавештења на сајт органа о престанку употребе печата.  **За примену ове препоруке, није потребна измена прописа.** **Електронско подношење захтева** Поступак подразумева подношење захтева поштом или лично, у просторијама надлежног органа. Још увек није успостављена пуна електронска управа, нити поједини сегменти електронске комуникације.  Законом о општем управном поступку („Службени гласник РС“, бр. 18/2016), чл. 56, предвиђено је електронско општење између органа и странака, а чланом 39. Закона о електронској управи („Службени гласник РС“, број 27/2018), који ће се примењивати од октобра 2019. године, уведена је обавеза органа да омогући пријем електронског поднеска преко Портала еУправе, другог електронског јединственог управног места или другим путем, у складу са законом којим се уређује електронски документ и услуге од поверења у електронском пословању.  У циљу поједностављења поступка, смањења папирологије за привредне субјекте и лакше комуникације, предлаже се омогућавање подношења захтева електронским путем, у складу са Законом о електронској управи и Законом о електронском документу, електронској идентификацији и услугама од поверења у електронском пословању, тако што ће подносилац слати захтев, потписан квалификованим електронским сертификатом, са пратећом документацијом, на имејл адресу надлежног органа.  **За примену ове препоруке, није потребна измена прописа.** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| Предложене препоруке не захтевају измену прописа. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| Предложене препоруке не захтевају измену прописа. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Директни трошкови спровођења овог поступка за привредне субјекте на годишњем нивоу износе 143.195,86 РСД. Усвајање и примена препорука ће донети привредним субјектима годишње директне уштеде од 4.482,75 РСД или 36,86 ЕУР. Ове уштеде износе 3,13%укупних директних трошкова привредних субјеката у поступку.  Препоруке ће допринети истоветности поступања, поједностављењу поступка за привредне субјекте, смањењу документације и уштеди времена. Препорукама се такође утиче и на побољшање пословног амбијента. | |